સુરતમાં હાલની હવાના પ્રદૂષણની સ્થિતિ પણ ચિંતાજનક છે. હાલમાં સુરતમાં પાલિકા લિંબાયત અને વરાછા એમ બે વિસ્તારમાં હવાની સ્થિતિનું મોનિટરિંગ કરી રહી છે. તેમાં મંગળવારે વરાછામાં એર ક્વોલિટી ઇન્ડેક્સ 103 ઉપર અને લિંબાયતમાં એર ક્વોલિટી ઇન્ડેક્સ 87 નોંઘાયો હતો. શહેરનો સરેરાશ એર ક્વોલિટી ઇન્ડેક્સ 90ની નજીક છે. સામાન્ય સંજોગોમાં આ ઇન્ડેક્સ 50 જેટલો હોય તો વાતાવરણમાં હવાની સ્થિતિ સારી ગણાય. જોકે, હાલમાં જ સુરત વાયુ પ્રદૂષણના જ્વાળામુખીના મુખ ઉપર બેઠું હોય તેવું દેખાય રહ્યું છે. નજીકના ભવિષ્યમાં લોકોને માટે રહેવાલાયક વાતાવરણ રાખવું હશે, તો આ દિશામાં પણ કામ કરવું જરૂરી બન્યું છે. એવું પાલિકાના વર્તુળોનું પણ કહેવું છે.